Na temelju Programa potpora u poljoprivredi na području Općine Kloštar Ivanić za razdoblje od 2024. do 2026. godine (Glasnik Zagrebačke županije br. 59/23) i članka 57. Statuta Općine Kloštar Ivanić (Glasnik Zagrebačke županije br. 13/21), Općinski načelnik Općine Kloštar Ivanić, po prethodno pribavljenom pozitivnom Mišljenju Ministarstva poljoprivrede od 17. studenog 2023. (KLASA: 404-01/23-01/85, URBROJ: 525-07/311-23-2) dana 29.02.2024. godine objavljuje

**JAVNI POZIV**

**za dodjelu potpora poljoprivredi na području Općine Kloštar Ivanić za 2024. godinu**

Potpore male vrijednosti dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EZ) br. 1408/2013 od 18. prosinca 2013. godine o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24.12.2013.) i Uredbe Komisije (EU) 2019/316 od 21. veljače 2019. o izmjeni Uredbe (EU) broj 1408/2013 o promjeni članka 107 i 108. Ugovora o funkcioniranju Europske unije na potpore de minimis u poljoprivrednom sektoru (SL L 51/1, 22.02.2019.) (dalje u tekstu: Uredba 1408/2013).

1. **PREDMET JAVNOG POZIVA**

Predmet javnog poziva je podnošenje zahtjeva za dodjelu bespovratnih potpora male vrijednosti u poljoprivredi na području Općine Kloštar Ivanić u 2024. godini za sljedeće aktivnosti:

1. **MJERA 1:** Sufinanciranje kupnje ograde za nasade i životinje na području Općine Kloštar Ivanić
2. **MJERA 2:** Subvencioniranje uzgojno-selekcijskog rada pasmine konja Hrvatski posavac i Hrvatski hladnokrvnjak
3. **MJERA 3:** Sufinanciranje premije osiguranja u poljoprivredi
4. **MJERA 4:** Sufinanciranje stručnog osposobljavanja u poljoprivredi
5. **MJERA 5:** Sufinanciranje troškova umjetnog osjemenjivanja krava plotkinja na području Općine Kloštar Ivanić
6. **MJERA 6:** Sufinanciranje troškova umjetnog osjemenjivanja krmača na području Općine Kloštar Ivanić
7. **MJERA 7:** Sufinanciranje kupnje sjemena djeteline i DTS za sjetvu na području Općine Kloštar Ivanić
8. **MJERA 8:** Sufinanciranje markica za telad
9. **MJERA 9:** Sufinanciranje utvrđivanja bređosti kod krava na području Općine Kloštar Ivanić
10. **MJERA 10:** Sufinanciranje analize tla i poljoprivrednih proizvoda
11. **MJERA 11:** Sufinanciranje kupnje mehanizacije za obavljanje poljoprivredne proizvodnje
12. **KORISNICI POTPORE I UVJETI ZA ODOBRAVANJE POTPORE**

Korisnici potpore i uvjeti za odobravanje potpore su:

**MJERA 1: Sufinanciranje kupnje ograde za nasade i životinje na području Općine Kloštar Ivanić:**

* Općina Kloštar Ivanić sufinancira kupnju ograde za nasade i životinje u iznosu od 50% troškova za ograđivanje površina za bilo nasade bilo držanje stoke na otvorenom na području Općine u vidu nabave novih materijala za ograđivanje (stupovi, žica, mreža i sl) uključujući i nabavu električnih pastira i akumulatora
* Ukupan iznos predviđen za ovu mjeru je 5.000,00 EUR odnosno do iznosa od 1.000,00 EUR po poljoprivrednom gospodarstvu.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 1),
2. Dokaz da korisnik potpore živi na području Općine Kloštar Ivanić ili da im je OPG ili poljoprivredni obrt registriran na području Općine Kloštar Ivanić,
3. dokaz o posjedovanju poljoprivrednog zemljišta, Zapisnik o evidenciji uporabe poljoprivrednog zemljišta (ARKOD Zapisnik),
4. Dokaz o upisu stoke u JRDŽ,
5. Lokacija ulaganja,
6. Kopija računa sa dokazom uplate,
7. Kopija kartice računa / kopija IBAN-a.

**MJERA 2: Sufinanciranje uzgojno – selekcijskog rada pasmine konja Hrvatski posavac i Hrvatski hladnokrvnjak:**

* Općina Kloštar Ivanić subvencionira uzgojno-selekcijski rad pasmine konja Hrvatski posavac i Hrvatski hladnokrvnjak, za uzgojno valjano grlo u sve četiri kategorije aktivnih grla (pastusi, kobile, omad i ždrebad), kao i za aplikacije mikročipa te za izdavanje potvrda o vlasništvu (50% troška)
* Ukupan iznos predviđen za ovu mjeru je 1.000,00 EUR.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 2),
2. Dokaz da korisnik potpore živi na području Općine Kloštar Ivanić ili da im je OPG ili poljoprivredni obrt registriran na području Općine Kloštar Ivanić,
3. Dokaz da je Korisnik potpore upisan u JRDŽ,
4. Kopije računa s dokazom uplate,
5. Kopija kartice računa / kopija IBAN-a.

**MJERA 3: Sufinanciranje premije osiguranja u poljoprivredi:**

* Općina Kloštar Ivanić pokriva 25% od ukupnog iznosa premije iskazane na polici osiguranja ali do iznosa od 665,00 EUR po poljoprivrednom gospodarstvu.
* Ukupan iznos sredstava predviđen za ovu mjeru je 6.000,00 EUR.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 3),
2. Dokaz da je obiteljsko poljoprivredno gospodarstvo upisano u Upisnik poljoprivrednih gospodarstava,
3. Dokaz o prebivalištu-sjedištu na području Općine Kloštar Ivanić,
4. Dokaz da su poljoprivredne površine, stoka odnosno poljoprivredna proizvodnja koje osigurava na području Općine Kloštar Ivanić,
5. Kopija police osiguranja,
6. Kopija kartice računa / kopija IBAN-a.

**MJERA 4: Sufinanciranje stručnog osposobljavanja u poljoprivredi:**

* Općina Kloštar Ivanić sufinancira stručno osposobljavanje u poljoprivredi
* Ukupan iznos predviđen za ovu mjeru je 1.500,00 EUR, odnosno do 100,00 EUR po korisniku.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 4),
2. Dokaz da korisnik potpore živi na području Općine Kloštar Ivanić ili da je OPG ili poljoprivredni obrt registriran na području Općine Kloštar Ivanić,
3. Kopija certifikata, iskaznice ili drugi dokument o stečenom znanju,
4. Kopije računa s dokazom uplate,
5. Kopija kartice računa / kopija IBAN-a.

**MJERA 5: Sufinanciranje troškova umjetnog osjemenjivanja krava plotkinja na području Općine Kloštar Ivanić**

* Općina Kloštar Ivanić sufinancira trošak umjetnog osjemenjivanja krava plotkinja na području Općine Kloštar Ivanić po jednoj osjemenjenoj kravi plotkinji odnosno junici 15,00 EUR.
* Ukupan iznos predviđen za ovu mjeru je 3.195,00 EUR.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 5),
2. Dokaz da korisnik potpore živi na području Općine Kloštar Ivanić ili da je OPG ili poljoprivredni obrt registriran na području Općine Kloštar Ivanić,
3. Dokaz da je Korisnik potpore upisan u JRDŽ,
4. Kopije računa s dokazom uplate,
5. Kopija kartice računa / kopija IBAN-a.

**MJERA 6: Sufinanciranje troškova umjetnog osjemenjivanja krmača na području Općine Kloštar Ivanić**

* Općina Kloštar Ivanić sufinancira trošak umjetnog osjemenjivanja krmača u maksimalnom iznosu od 10,00 EUR po dozi sjemena temeljem uspostavljenog računa.
* Ukupan iznos predviđen za ovu mjeru je 3.982,00 EUR.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 6),
2. Dokaz da korisnik potpore živi na području Općine Kloštar Ivanić ili da je OPG ili poljoprivredni obrt registriran na području Općine Kloštar Ivanić,
3. Dokaz da je Korisnik potpore upisan u JRDŽ,
4. Kopije računa s dokazom uplate,
5. Kopija kartice računa / kopija IBAN-a.

**MJERA 7: Sufinanciranje kupnje sjemena djeteline i DTS**

* Općina Kloštar Ivanić sufinancira kupnju sjemena djeteline i DTS (90% troška) za sjetvu na području Općine Kloštar Ivanić (2kg po uvjetnom grlu)
* Ukupan iznos predviđen za ovu mjeru je 2.000,00 EUR.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 7),
2. Dokaz da korisnik potpore živi na području Općine Kloštar Ivanić ili da je OPG ili poljoprivredni obrt registriran na području Općine Kloštar Ivanić,
3. Dokaz da je Korisnik potpore upisan u JRDŽ,
4. Kopije računa s dokazom uplate,
5. Kopija kartice računa / kopija IBAN-a.

**MJERA 8: Sufinanciranje markica za telad**

* Općina Kloštar Ivanić sufinancira markice za telad (50% troška)
* Ukupan iznos predviđen za ovu mjeru je 600,00 EUR.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 8),
2. Dokaz da korisnik potpore živi na području Općine Kloštar Ivanić ili da je OPG ili poljoprivredni obrt registriran na području Općine Kloštar Ivanić,
3. Dokaz da je Korisnik potpore upisan u JRDŽ,
4. Kopije računa s dokazom uplate,
5. Kopija kartice računa / kopija IBAN-a.

**MJERA 9: Sufinanciranje utvrđivanja bređosti kod krava**

* Općina Kloštar Ivanić sufinancira rano utvrđivanje bređosti kod krava te dijagnostiku bređosti (gravidnosti) kod krava (50% troška)
* Ukupan iznos predviđen za ovu mjeru je 200,00 EUR.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 9),
2. Dokaz da korisnik potpore živi na području Općine Kloštar Ivanić ili da je OPG ili poljoprivredni obrt registriran na području Općine Kloštar Ivanić,
3. Dokaz da je Korisnik potpore upisan u JRDŽ,
4. Kopije računa s dokazom uplate,
5. Kopija kartice računa / kopija IBAN-a.

**MJERA 10: Sufinanciranje analize tla i poljoprivrednih proizvoda**

* Općina Kloštar Ivanić sufinancira analizu tla i poljoprivrednih proizvoda/prerađevina poljoprivrednim gospodarstvima koja se bave ratarskom proizvodnjom i preradom voća i povrća, kako bi se primjenom rezultata analize, kontrolom i racionalizacijom troškova postigla rentabilnija proizvodnja
* Ukupan iznos predviđen za ovu mjeru je 2.500,00 EUR odnosno do 100,00 EUR po korisniku.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 10),
2. Dokaz da korisnik potpore živi na području Općine Kloštar Ivanić ili da je OPG ili poljoprivredni obrt registriran na području Općine Kloštar Ivanić,
3. Odgovarajuću analizu ovlaštenog laboratorija za koju se traži potpora,
4. Dokaz da su poljoprivredne površine odnosno poljoprivredna proizvodnja za koje se provodi analiza na području Općine Kloštar Ivanić,
5. Kopije računa s dokazom uplate,
6. Kopija kartice računa / kopija IBAN-a.

**MJERA 11: Sufinanciranje kupnje mehanizacije za obavljanje poljoprivredne proizvodnje**

* Općina Kloštar Ivanić sufinancira kupnju nove i rabljene mehanizacije namijenjenih za primarnu poljoprivrednu proizvodnju uz minimalnu vrijednost ulaganja u iznosu od 100,00 EUR (uz zabranu promjene vlasništva tri godine od ostvarivanja potpore za nabavljenu mehanizaciju).
* Ukupan iznos predviđen za ovu mjeru je 7.000,00 EUR, odnosno do 500,00 EUR po korisniku.
* Potrebna dokumentacija koja se prilaže zahtjevu:

1. Popunjeni Obrazac zahtjeva (oznake Obrazac – MJERA 11),
2. Dokaz da korisnik potpore živi na području Općine Kloštar Ivanić ili da je OPG ili poljoprivredni obrt registriran na području Općine Kloštar Ivanić,
3. Kopija računa s dokazom uplate ili kupoprodajni ugovor ovjeren kod javnog bilježnika kod nabave rabljene mehanizacije od fizičke osobe koja ne može izdati račun,
4. Kopija kartice računa / kopija IBAN-a.
5. **NAČIN I ROKOVI PODNOŠENJA ZAHTJEVA I ISPLATE POTPORE**

Zahtjev za dodjelu potpora se podnosi do 16.12.2024. godine odnosno do utroška

sredstava uz priloženu svu potrebnu dokumentaciju i na propisanim obrascima koje zainteresirani mogu dobiti u Općini Kloštar Ivanić, Školska 22, Kloštar Ivanić ili preuzeti na internetskim stranicama http://www.klostar-ivanic.hr/sluzbene-informacije/natjecaji, a ispunjeni zahtjev za dodjelu potpore i pripadajuća dokumentacija dostavlja se osobno ili poštom na adresu: Općina Kloštar Ivanić, Školska 22, 10312 Kloštar Ivanić.

Nepotpuni zahtjevi, nerazumljivi i oni uz koje nije priložena sva dokumentacija tražena za pojedinu potporu, neće se razmatrati.

Potrebni obrasci zahtjeva sastavni su dijelovi ovog Javnog poziva.

Dopuštenost potpore sukladno Programu potpora poljoprivredi ocjenjuje Povjerenstvo koje osniva načelnik Općine Kloštar Ivanić.

Na osnovu provedenog javnog poziva i ocjene dopuštenosti, načelnik Općine Kloštar Ivanić na prijedlog Povjerenstva, dodjeljuje potporu sukladno Programu potpora poljoprivredi.

Na javni poziv ne mogu se javiti podnositelji u stečaju, postupku likvidacije (zatvaranja) i oni koji imaju nepodmirene obveze prema Općini Kloštar Ivanić.

Sukladno Uredbi 2019/316 od 21.02.2019.g. o izmjeni Uredbe (EU)br. 1408/2013 ukupni iznos potpora male vrijednosti koji je dodijeljen jedinom poduzetniku ne smije prijeći iznos od 20.000,00 EUR-a tijekom razdoblje od tri fiskalne godine te se ta gornja granica primjenjuje bez obzira na oblik potpore ili svrhu potpore. Podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora koja je sastavni dio obrazaca prijave.

Podnositelju zahtjeva dostavlja se pisanu obavijest o odobravanju dodjele potpore, a

potpora se isplaćuje kvartalno odnosno prema mogućnostima proračuna tijekom godine do utroška osiguranih sredstava za pojedinu mjeru.

Korisnik potpore je dužan omogućiti davatelju potpore kontrolu namjenskog utroška

dobivene potpore.

Korisnik koji nenamjenski utroši odobrena sredstva, dužan je odobrena sredstva vratiti i gubi pravo slijedećih pet godina na poticajna sredstva Općine Kloštar Ivanić.

Ovaj Javni poziv biti će objavljen na stranici Općine Kloštar Ivanić <http://www.klostar-ivanic.hr/sluzbene-informacije/natjecaji> i na oglasnoj ploči Općine Kloštar Ivanić te na Obiteljskom radiju Ivanić, a sve informacije mogu se dobiti u Općini Kloštar Ivanić, Školska 22, Kloštar Ivanić, na telefon 01/2892-475, 01/2823-104.

KLASA: 320-01/23-01/020

UR.BROJ: 238-14-02-24-5

Kloštar Ivanić, 29.02.2024.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

N a č e l n i k:

Željko Filipović